ai4bharat/Pralekha huggingface dataset:
নতুনওপুনর্নবীকরণযোগ্যজ্বালানিমন্ত্রক
প্রধানমন্ত্রী রি-ইনভেস্ট ২০২০র উদ্বোধন করেছেন
মেগাওয়াট থেকে গিগাওয়াটের পরিকল্পনা এখন বাস্তবায়িত হচ্ছে : প্রধানমন্ত্রী
গত ৬ বছরে ভারতের পুনর্নবীকরণযোগ্য জ্বালানীর উৎপাদন ক্ষমতা আড়াই গুন বৃদ্ধি পেয়েছে : প্রধানমন্ত্রী
ভারত দেখিয়েছে স্বাস্থ্যকর পরিবেশ বান্ধব নীতি শক্তিশালী অর্থনীতির ক্ষেত্রে সহায়ক : প্রধানমন্ত্রী
নতুনদিল্লী, ২৬ নভেম্বর, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে তৃতীয় আন্তর্জাতিক পুনর্নবীকরণযোগ্য বিনিয়োগ বৈঠক ও প্রদর্শনী এর উদ্বোধন করেছেন। নতুন ও পুনর্নবীকরণযোগ্য জ্বালানী মন্ত্রক এই সম্মেলনের আয়োজন করেছে। সম্মেলনের মূল ভাবনা হল ‘স্থিতিশীল জ্বালানীর পরিবর্তনের জন্য উদ্ভাবন’।
প্রধানমন্ত্রী পুনর্নবীকরণযোগ্য জ্বালানীর ক্ষেত্রে অল্প সময়ের মধ্যে উৎপাদন ক্ষমতা মেগাওয়াট থেকে গিগাওয়াটে বৃদ্ধি পাওয়ায় সন্তোষ প্রকাশ করেছেন। এরফলে ‘এক সূর্য, এক বিশ্ব, এক গ্রিড’ নীতি বাস্তবায়িত হচ্ছে। এই সমস্ত বিষয়গুলি রি-ইনভেস্টের পূর্ববর্তী সম্মেলনে আলোচিত হয়েছে। শ্রী মোদী বলেছেন গত ৬ বছরে ভারত এক অপ্রতিরোধ্য গতিতে এগিয়ে চলেছে। তিনি উল্লেখ করেছেন ভারতের উৎপাদন ক্ষমতা এবং পরিকাঠামো বৃদ্ধি পেয়েছে। এর ফলে দেশের প্রতিটি নাগরিক বিদ্যুতের ব্যবহারের মধ্যে দিয়ে তার সমস্ত সম্ভাবনাকে কাজে লাগাতে পারছেন। তিনি বলেছেন, পুনর্নবীকরণযোগ্য জ্বালানীর ক্ষমতার নিরিখে বিশ্বে ভারতের স্থান চতুর্থ এবং সমস্ত বড় বড় দেশগুলির মধ্যে এই বিকাশ দ্রুত হারে বৃদ্ধি পাচ্ছে। বর্তমানে ভারতে পুনর্নবীকরণযোগ্য জ্বালানীর ক্ষমতা ১৩৬ গিগাওয়াট, যা আসলে আমাদের মোট ক্ষমতার ৩৬ শতাংশ।
ভারতের বার্ষিক পুনর্নবীকরণযোগ্য জ্বালানীর উৎপাদন ক্ষমতা কয়লা ভিত্তিক তাপবিদ্যুতের থেকেও ২০১৭ সালের পর থেকে বেশি হওয়ায় প্রধানমন্ত্রী সন্তোষ প্রকাশ করেছেন। তিনি বলেছেন, গত ৬ বছরে ভারতের পুনর্নবীকরণযোগ্য জ্বালানীর ক্ষমতা আড়াই গুন বৃদ্ধি পেয়েছে। পুনর্নবীকরণযোগ্য জ্বালানী ক্ষেত্রে যখন এটি মূল্য সাশ্রয়ী ছিলনা তখনও বিনিয়োগ করা হয়েছে। এরফলে উৎপাদনের ব্যয় কমেছে। শ্রী মোদী বলেছেন, আমরা সারা বিশ্বকে দেখিয়েছি স্বাস্থ্যকর পরিবেশ বান্ধব নীতি, স্বাস্থ্যকর অর্থনীতি গড়ে তুলতে সাহায্য করে। জ্বালানীর ক্ষেত্রে দক্ষতা শুধুমাত্র একটি মন্ত্রক বা দপ্তরের মধ্যে সীমাবদ্ধ রাখলে চলবে না। সরকারের এই বিষয়ে সার্বিকভাবে উদ্যোগী হতে হবে। আমাদের সব নীতিগুলি যাতে জ্বালানীর ক্ষেত্রে দক্ষতা অর্জন করে সেটি নিশ্চিত করতে হবে।
প্রধানমন্ত্রী বলেছেন, বৈদ্যুতিন সামগ্রীতে উৎপাদনের সঙ্গে উৎসাহকে সংযুক্ত করার প্রকল্পে সাফল্য আসায় সরকার সিদ্ধান্ত নিয়েছে উচ্চমানের সৌরশক্তির যন্ত্রাংশ তৈরিতেও এই উৎসাহভিত্তিক সুযোগ দেওয়া হবে। তিনি সহজে ব্যবসা করাকে সরকারের সর্বোচ্চ অগ্রাধিকারের তালিকায় রাখা হয়েছে বলে জানিয়েছেন। বিনিয়োগকারীদের সাহায্যের জন্য প্রকল্প উন্নয়ন সেল তৈরি করা হয়েছে। প্রধানমন্ত্রী বলেছেন, আগামী দশকে পুনর্নবীকরণযোগ্য জ্বালানীর বিপুল সম্ভাবনা রয়েছে এবং এই ক্ষেত্রের বাণিজ্যিক সম্ভাবনা বার্ষিক ২০০০ কোটি ডলারের সমতুল । তিনি ভারতের পুনর্নবীকরণযোগ্য জ্বালানী উৎপাদনের এই যাত্রায় বিনিয়োগকারী, উদ্ভাবক এবং ব্যবসায়ীদের যুক্ত হতে আহ্বান জানিয়েছেন।
প্রধানমন্ত্রীরদপ্তর
প্রধানমন্ত্রী ইনটেলের সিইও প্যাট গেলসিঞ্জারের সঙ্গে সাক্ষাৎ করেছেন
নয়াদিল্লি, ০৬ এপ্রিল, ২০২২
প্রধানমন্ত্রী শ্রী নরেন্দ্র মোদী ইনটেলের প্রধান কার্যনির্বাহী অধিকর্তা  প্যাট গেলসিঞ্জারের সঙ্গে সাক্ষাৎ এবং প্রযুক্তি, গবেষণা ও উদ্ভাবন সম্পর্কিত বিষয়ে আলোচনা করেছেন। ভারতের প্রতি প্যাট গেলসিঞ্জারের ইতিবাচক মনোভাবেরও প্রশংসা করেছেন প্রধানমন্ত্রী।
ইনটেলের সিইও-র ট্যুইটের জবাবে প্রধানমন্ত্রী বলেছেন, “@পিগেলসিঞ্জারের সঙ্গে দেখা করে খুশি! প্রযুক্তি, গবেষণা ও উদ্ভাবন সম্পর্কিত বিষয় নিয়ে আমাদের চমৎকার আলোচনা হয়েছে। ভারতের প্রতি আপনার ইতিবাচক মনোভাবের প্রশংসা জানাই”।
CG/SS/SB
(
কৃষিমন্ত্রক
আন্তর্জাতিক বাজরা বর্ষের প্রাক্-সূচনা পর্বে সচেতনতার প্রসারে বিশেষ উদ্যোগ কৃষি মন্ত্রকের
নয়াদিল্লি, ১৩ সেপ্টেম্বর ২০২২
আন্তর্জাতিক বাজরা বর্ষ, ২০২৩-এর প্রাক্-সূচনা পর্বে বেশ কিছু উদ্যোগ গ্রহণ করেছে কেন্দ্রীয় কৃষি ও কৃষককল্যাণ দপ্তর। দেশের অতি প্রাচীন অথচ অধুনা বিস্মৃত কয়েকটি সোনালী শস্য সম্পর্কে জনসচেতনতার প্রসারই এর লক্ষ্য ও উদ্দেশ্য। এই কারণে https://www.mygov.in/ - এই পোর্টালটিকে কাজে লাগানো হয়েছে। সরকারিভাবে বিভিন্ন প্রতিযোগিতা আয়োজনের ক্ষেত্রে এই পোর্টালটির ব্যবহার বেশ সফল বলেই জানা গেছে। এর আগেও এই পোর্টালটি ব্যবহার করে সরকার বেশ কয়েকটি প্রতিযোগিতার আয়োজন করেছে। ভবিষ্যতেও এই ধরনের উদ্যোগ গ্রহণ করা হবে বলে জানানো হয়েছে সরকারের পক্ষ থেকে।
‘ভারতের সম্পদ, স্বাস্থ্যের জন্য বাজরা’ – এই বিষয়টিকে অবলম্বন করে একটি মজার গল্প লেখার প্রতিযোগিতার সূচনা হয়েছে ৫ সেপ্টেম্বর, ২০২২ থেকে। খাদ্য হিসেবে বাজরা গ্রহণের স্বাস্থ্যকর দিকটি দেশের নাগরিকদের কাছে তুলে ধরতেই এই বিশেষ উদ্যোগ। প্রতিযোগিতাটি শেষ হবে এ বছর ৫ নভেম্বর তারিখে। এই প্রতিযোগিতাকে ঘিরে ইতিমধ্যেই ভালো সাড়া পাওয়া গেছে।
‘বাজরা স্টার্ট-আপ উদ্ভাবন চ্যালেঞ্জ’ – এই অভিযানটি শুরু হয়েছে গত ১০ সেপ্টেম্বর, ২০২২ থেকে। বাজরা উৎপাদনের ক্ষেত্রে বর্তমানে যে সমস্ত সমস্যা রয়েছে তার বাণিজ্যিক ও প্রযুক্তিগত সমাধান বাতলানোর জন্য এর মাধ্যমে উৎসাহিত করা হচ্ছে দেশের তরুণ মেধাশক্তিকে। এই উদ্ভাবন চ্যালেঞ্জে অংশগ্রহণের পথ খোলা থাকবে ৩১ জানুয়ারি, ২০২৩ পর্যন্ত।
‘মাইটি মিলেটস ক্যুইজ’ নামে একটি প্রতিযোগিতার সূচনা হয়েছে সম্প্রতি। বাজরা ও তার উপকারিতা সম্পর্কে নানা প্রশ্ন রয়েছে এই ক্যুইজে। প্রতিযোগিতা শেষ হবে আগামী ২০ অক্টোবর, ২০২২ তারিখে। গত মাসের ২০ থেকে ৩০ তারিখ পর্যন্ত, এই মাত্র ক’দিনেই ক্যুইজে যোগদানকারীর সংখ্যা দাঁড়িয়েছে ১০,৮২৪।
বাজরার গুরুত্ব সম্পর্কে একটি সঙ্গীত প্রতিযোগিতা ও তথ্যচিত্র প্রদর্শনের আয়োজন করা হবে আর কিছুদিনের মধ্যেই। আন্তর্জাতিক বাজরা বর্ষ, ২০২৩-এর ওপর লোগো ও স্লোগান প্রতিযোগিতা ইতিমধ্যেই অনুষ্ঠিত হয়েছে। বিজয়ীদের নাম অনতিবিলম্বেই ঘোষণা করা হবে। আন্তর্জাতিক বাজরা বর্ষ, ২০২৩-এর গুরুত্বকে তুলে ধরতে নির্বাচিত লোগো ও স্লোগান খুব শীঘ্রই প্রকাশ করা হবে বলে সরকারিভাবে জানানো হয়েছে।
(PG/SKD/DM/
শ্রমওকর্মসংস্থানমন্ত্রক
শ্রম ব্যুরো সর্বভারতীয় সমীক্ষার কাজ পরিচালনার জন্য বেসিলের সঙ্গে একটি পরিষেবা স্তর ভিত্তিক চুক্তি স্বাক্ষর করেছে
নয়াদিল্লী, ১৯ মার্চ, ২০২১
কেন্দ্রীয় শ্রম ও কর্মসংস্থান মন্ত্রকের আওতাধীন শ্রম ব্যুরো দপ্তর এবং তথ্য সম্প্রচার মন্ত্রকের আওতাধীন ব্রডকাস্ট ইঞ্জিনিয়ারিং কনসালটেন্ট ইন্ডিয়া লিমিটেড  বা বেসিল এর মধ্যে একটি পরিষেবা স্তর ভিত্তিক চুক্তি স্বাক্ষর হয়েছে।সারা দেশে পরিযায়ী শ্রমিক এবং সর্বভারতীয় প্রতিষ্ঠান ভিত্তিক ত্রৈমাসিক কর্মসংস্থান বিষয়ক সমীক্ষা এর কাজ পরিচালনা করার জন্য প্রযুক্তিগত এবং মানবসম্পদ দিয়ে শ্রম ব্যুরোকে সাহায্য করবে বেসিল।
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ার এবং মন্ত্রকের সচিব শ্রী অপূর্ব চন্দ্রের উপস্থিতিতে আজ শ্রম ব্যুরোর মহানির্দেশক শ্রী ডিপিএস নেগি এবং বেসিলের কার্যনির্বাহী অধিকর্তা শ্রী জর্জ কুরুভিল্লার মধ্যে এই চুক্তি স্বাক্ষর হয়।
এই চুক্তি স্বাক্ষর হওয়ার ফলে তথ্যপ্রযুক্তি ভিত্তিক সমীক্ষা ক্ষেত্রে এক নতুন যুগের সূচনা হল। শ্রম ব্যুরো পরিচালিত সমীক্ষা ক্ষেত্রে বেসিল প্রযুক্তিগতভাবে এবং মানবসম্পদ দিয়ে সাহায্য করবে। প্রযুক্তি নির্ভর এই সমীক্ষার কাজ হওয়ায় পূর্বের তুলনায় সময় অন্তত ৩০-৪০ শতাংশ কম লাগবে। মন্ত্রক সম্প্রতি তথ্যপ্রযুক্তি নির্ভর এই ধরণের সমীক্ষার কাজ চালানোর জন্য সিদ্ধান্ত নিয়েছে। এমনকি সম্প্রতি শ্রমবিধিতে স্থায়ী মেয়াদ ভিত্তিক কর্মসংস্থানের বিষয়ে ঐতিহাসিক সংস্থানের সুযোগ রাখা হয়েছে। এক্ষেত্রে স্থায়ী শ্রমিকদের সঙ্গে একটি নির্দিষ্ট মেয়াদে নিযুক্ত শ্রমিকদের সমান সুযোগ-সুবিধা প্রদান করা হবে।
অনুষ্ঠানের ভাষণে শ্রী গঙ্গোয়ার জানান মূলত এই সমীক্ষার কাজ চালানো হবে পরিযায়ী শ্রমিকদের ওপর। এই সমীক্ষা পরিযায়ী শ্রমিকদের বিষয়ে সরকারের কাছে গুরুত্বপূর্ণ তথ্য প্রদান করবে এবং স্থায়ী ও অস্থায়ী প্রতিষ্ঠানে কর্মসংস্থানের বিষয়ে প্রকৃত ছবি উঠে আসবে। তিনি সন্তোষ ব্যক্ত করে জানান যে, শ্রম ব্যুরো সর্বশেষ প্রযুক্তি ব্যবহার করে এই সমীক্ষার কাজ চালাচ্ছে। যারফলে অতি দ্রুত এবং সময়ের মধ্যে যথার্থই ফলাফল মিলবে।
শ্রম ও কর্মসংস্থান বিষয়ক সচিব শ্রী অপূর্ব চন্দ্র জানান প্রযুক্তি ব্যবহারের মাধ্যমে ব্যুরোর সমীক্ষায় প্রাপ্ত তথ্যগুলি যথার্থই বাস্তব ভিত্তিক। বেসিলের কার্যনির্বাহী অধিকর্তা শ্রী জর্জ কুরুভিল্লা এদিনের অনুষ্ঠানে জানান নির্ধারিত সময়ের মধ্যেই এই সমীক্ষার কাজ সম্পূর্ণ করতে যথাযথ সাহায্য প্রদান করা হবে। অনুষ্ঠানে শ্রম ব্যুরোর মহানির্দেশক শ্রী ডিপিএস নেগি বলেন, এই প্রথম বৃহত্তর আকারে তথ্যপ্রযুক্তি নির্ভর সমীক্ষার কাজ চালানো হচ্ছে। সর্বভারতীয় স্তরের এই সমীক্ষা কর্মসংস্থান এবং শ্রমিকদের কল্যাণের জন্য সঠিক নীতি তৈরির ক্ষেত্রে যথাযথ তথ্য প্রদান করবে বলে আশা করা যায়।
কর্মী, জন-অভিযোগএবংপেনশনমন্ত্রক
পেনশন ও পেনশনভোগী কল্যাণ দফতরের ২০২১-এর বর্ষশেষ পর্যালোচনা
নতুন দিল্লি, ৩০ ডিসেম্বর, ২০২১
পেনশন ও পেনশনভোগী কল্যাণ দফতর পেনশনভোগীদের সার্বিক কল্যাণে জীবন প্রমানপত্র জমা দেওয়ার জন্য ২০১৪ সালের নভেম্বরে একটি অনলাইন ব্যবস্থাপনা চালু করে । জীবন প্রমানপত্রের মাধ্যমে একজন পেনশন ভোগী তার পার্সোনাল কম্পিউটার বা মোবাইলে বায়োমেট্রিক ডিভাইস যুক্ত করে বা একটি কমন সার্ভিস সেন্টার অথবা যে কোন নিকটবর্তী ব্যাঙ্ক শাখার পরিষেবা গ্রহণ করে যে কোন সময় যে কোন স্থান থেকে অনলাইন লাইফ সার্টিফিকেট বা জীবন শংসাপত্র জমা দিতে পারবেন। দফতর ডিজিটাল জীবন শংসাপত্র জমা দেওয়ার জন্য ডাক দফতরের আওতায় ইন্ডিয়ান পোস্ট অ্যান্ড পেমেন্ট ব্যাঙ্ক চালু করেছে । দেশের ১০০টি প্রধান শহরে পেনশন ভোগীদের দোরগোড়ায় ব্যাঙ্কিং পরিষেবা পৌঁছে দেওয়া গেছে । পেনশন ভোগীদের কাছ থেকে জীবন শংসাপত্র গ্রহণের জন্য একটি অতিরিক্ত সুবিধা হিসেবে ভিডিও ভিত্তিক গ্রাহক সণাক্তকরণ প্রক্রিয়া চালু করা হয়েছে । দেশের বেশিরভাগ ব্যাঙ্কেই এই পরিষেবা কার্যকর হয়েছে । এছাড়াও সমস্ত পেনশন ভোগী এবং তাদের পরিবারের জীবনযাত্রা আরও সহজ করে তুলতে পেনশন ও পেনশনভোগী কল্যাণ বিভাগ এনআইসি, ইলেক্ট্রনিক্স ও তথ্যপ্রযুক্তি মন্ত্রক এবং ইউআইডিএআই-এর সঙ্গে নিজেদের যুক্ত করেছেন । মন্ত্রক পেনশনভোগীদের সুবিধার্থে নীতিগত পরিবর্তন নিয়ে এসেছে । এমনকি পেনশন ভোগীদের কল্যাণে পদ্ধতিগত ব্যবস্থাপনারও উন্নতি সাধন করা হয়েছে । অনলাইন পেনশন অনুমোদন ও অনুসন্ধান ব্যবস্থাপনা – ‘ভবিষ্য’ এর মাধ্যমে পেনশন সংক্রান্ত সমস্ত সমস্যার সমাধান করা বাধ্যতামূলক হয়েছে । মন্ত্রক/দফতর এই প্রথমবার সেন্ট্রাল সিভিল সার্ভিস বিধি ২০২১-এর ওপর নিজস্ব পুস্তিক প্রকাশ করেছে ।
পেনশনভোগীদের মৃত্যুর পর তাদের দিব্যাঙ্গ সন্তানের জন্য আজীবন পেনশনের ব্যবস্থা চালু করা হয়েছে । পেনশন সংক্রান্ত যে কোন সমস্যার সমাধানে সুসংহত অভিযোগ কেন্দ্র এবং টোল ফ্রি নম্বর চালু করা হয়েছে । এই টোল ফ্রি নম্বরটি হল ১৮০০-১১-১৯৬০ । পাশাপাশি ডিজিটাল পেনশন আদালত সংক্রান্ত বিভিন্ন ক্ষেত্রেও সংস্কারসাধন করা হয়েছে । জাতীয় পেনশন ব্যবস্থাপনা চালু করা হয়েছে । পেনশন দফতরের সচিবের পৌরোহিত্যে গঠিত কমিটির সুপারিশের ভিত্তিতে চলতি বছরের ৩০শে মার্চ সেন্ট্রাস সিভিস সার্ভিস  বিধি ২০২১-এর বিষয়ে বিজ্ঞপ্তি প্রকাশ করা হয়েছে । জাতীয় পেনশন ব্যবস্থাপনার আওতায় কর্মচারীদের নাম নথিভুক্তিকরণ, আবেদনের ভিত্তিতে ঋণ গ্রহণের সুবিধা, সুদের হার, কর্মচারীদের অবসরগ্রহণ ইত্যাদি নানান ক্ষেত্রে একাধিক বিষয় তুলে ধরা হয়েছে ।
CG/SS/RAB
(Visitor Counter : 227
কেন্দ্রীয়মন্ত্রিসভারসচিবালয়
ক্যাবিনেট সচিব রাজীব গওবার পৌরহিত্যে জাতীয় বিপর্যয় মোকাবিলা কমিটি  বঙ্গোপসাগরে সম্ভাব্য ঘূর্ণিঝড়ের পরিপ্রেক্ষিতে প্রস্তুতি খতিয়ে দেখেছেন
নয়াদিল্লি, ২১ অক্টোবর, ২০২২
ক্যাবিনেট সচিব শ্রী রাজীব গওবার পৌরহিত্যে জাতীয় বিপর্যয় মোকাবিলা কমিটি  আজ বঙ্গোপসাগরে সম্ভাব্য ঘূর্ণিঝড়ের পরিপ্রেক্ষিতে কেন্দ্রীয় মন্ত্রক/সংস্থা এবং বিভিন্ন রাজ্য ও কেন্দ্রশাসিত অঞ্চলগুলির পরিস্থিতি পর্যালোচনা করে।
আবহাওয়া দপ্তরের মহানির্দেশক কমিটিকে বঙ্গোপসাগরের বর্তমান আবহাওয়া সম্পর্কে বিস্তারিত জানান। তিনি বলেন, ২৪ অক্টোবর নাগাদ ঘূর্ণিঝড়ে পরিণত হয়ে উত্তর দিকে যেতে পারে। ২৫ অক্টোবর নাগাদ পশ্চিমবঙ্গ – বাংলাদেশের উপকূল অঞ্চলে পৌঁছনোর সম্ভাবনা রয়েছে। ঐ দিন মাঝ রাতে ঘূর্ণিঝড়টি বাংলাদেশ ও সংলগ্ন পশ্চিমবঙ্গের উপকূল এলাকায় অতিক্রম করার সম্ভাবনা রয়েছে।
পশ্চিমবঙ্গ, ওডিশা এবং আন্দামান ও নিকোবর দ্বীপপুঞ্জের মুখ্যসচিব এবং অন্ধ্রপ্রদেশের বিশেষ মুখ্যসচিব বৈঠকে ঘূর্ণিঝড় মোকাবিলায় গৃহীত ব্যবস্থা সম্পর্কে অবহিত করেন। সমুদ্র থেকে মৎস্যজীবীদের ফিরে আসতে বলা হয়েছে।
জাতীয় বিপর্যয় মোকাবিলা বাহিনী বঙ্গোপসাগরের তীরবর্তী রাজ্যগুলিতে তাদের দল প্রস্তুত রেখেছে, পাঠানো হয়েছে অতিরিক্ত বাহিনীও। সতর্কতামূলক ব্যবস্থা হিসাবে নৌকা ও হেলিকপ্টার সহ সেনা ও নৌবাহিনীর উদ্ধারকারী দলও প্রস্তুত।
বিভিন্ন রাজ্য ও কেন্দ্রশাসিত অঞ্চল এবং কেন্দ্রীয় সংস্থার সঙ্গে প্রস্তুতি পর্যালোচনা বৈঠকে শ্রী রাজীব গওবা সতর্কতা বজায় রাখার উপর জোর দেন। জীবনহানি যাতে এড়ানো যায় এবং সম্পদ, বিদ্যুৎ ও টেলিকমের মতো পরিকাঠামোর যেন যথাসম্ভব কম ক্ষতি হয়, সেদিকেও নজর রাখতে বলা হয়েছে।
ক্যাবিনেট সচিব বলেন, সমুদ্র থেকে মৎস্যজীবীদের অবিলম্বে ফিরে আসতে হবে। তিনি কেন্দ্রের তরফে রাজ্য ও কেন্দ্রশাসিত অঞ্চলগুলিকে সম্ভাব্য ঘূর্ণিঝড় মোকাবিলায় সবরকম আশ্বাস দেন।
বৈঠকে পশ্চিমবঙ্গ, ওডিশা, আন্দামান ও নিকোবর দ্বীপপুঞ্জের মুখ্যসচিব ছাড়াও অন্ধ্রপ্রদেশের বিশেষ মুখ্যসচিব এবং কেন্দ্রীয় স্বরাষ্ট্র ও বিদ্যুৎ মন্ত্রকের সচিবরাও উপস্থিত ছিলেন। এছাড়াও, এনডিএমএ, সিআইএসসি, আইডিএস, এনডিআরএফ, আইএমডি ও উপকূল রক্ষী বাহিনীর মহানির্দেশকরা সহ স্বরাষ্ট্র মন্ত্রকের পদস্থ আধিকারিকরাও বৈঠকে যোগ দেন।
PG/PM/SB
(Visitor Counter : 94
ক্ষুদ্র, অতিক্ষুদ্রওমাঝারিশিল্পমন্ত্রক
অতি ক্ষুদ্র ও ক্ষুদ্র উদ্যোগী ক্লাস্টার উন্নয়ন কর্মসূচি -এর নতুন নির্দেশিকা অনুমোদিত
নতুন দিল্লি, ২৭ মে, ২০২২
কেন্দ্রীয় সরকার অতি ক্ষুদ্র ও ক্ষুদ্র উদ্যোগী ক্লাস্টার উন্নয়ন কর্মসূচি -এর নতুন নির্দেশিকা অনুমোদন করেছে । এটি পঞ্চদশ অর্থ কমিশন  এর সময়কালে বাস্তবায়িত হবে । এই প্রকল্পের লক্ষ্য সহযোগিতার মাধ্যমে অতি ক্ষুদ্র ও ক্ষুদ্র উদ্যোগে প্রতিযোগিতা এবং উৎপাদনশীলতা বৃদ্ধি করা ।
সর্বসাধারণের সুবিধা কেন্দ্র :
কেন্দ্রীয় সরকারের অনুদান প্রকল্প খরচের ৫-১০ কোটি টাকার মধ্যে ৭০ শতাংশ এবং ১০-৩০ কোটি টাকার মধ্যে ৬০ শতাংশ পর্যন্ত সীমাবদ্ধ থাকবে । উত্তর-পূর্ব এবং পাহাড়ি রাজ্য, কেন্দ্রশাসিত দ্বীপ অঞ্চল, উচ্চাকাঙ্খি জেলার ক্ষেত্রে প্রকল্প খরচের ৫-১০ কোটি টাকার মধ্যে ৮০ শতাংশ এবং ১০-৩০ কোটি টাকার মধ্যে ৭০ শতাংশ পর্যন্ত অনুমোদন দিয়েছে সরকার । সিএফসি-র জন্য প্রকল্পের খরচ ৩০ কোটি টাকার বেশি হলেও ছাড় দেওয়া হবে । কিন্তু যোগ্য প্রকল্পের সর্বাধিক খরচ ৩০ কোটি টাকা বিবেচনা করেই সরকারি সহায়তা দেওয়া হবে ।
পরিকাঠামো উন্নয়ন :
নতুন শিল্পাঞ্চল / ফ্ল্যাটেড ফ্যাক্টরী কমপ্লেক্স তৈরির জন্য প্রকল্পের খরচ ৫-১৫ কোটি টাকার মধ্যে ৬০ শতাংশ এবং ৫-১০ কোটি টাকার মধ্যে ৫০ শতাংশ পর্যন্ত সীমাবদ্ধ রাখার বিষয়ে অনুমোদন দিয়েছে কেন্দ্রীয় সরকার । উত্তর-পূর্ব ও পাহাড়ি রাজ্য, কেন্দ্রশাসিত দ্বীপ অঞ্চল, উচ্চাকাঙ্খি জেলার ক্ষেত্রে এই কাজে ৫-১৫ কোটি টাকার মধ্যে প্রকল্পের খরচের ৭০ শতাংশ এবং ৫-১০ কোটি টাকার মধ্যে ৬০ শতাংশ পর্যন্ত অনুমোদন দেওয়া হয়েছে । বর্তমান শিল্পাঞ্চল / ফ্ল্যাটেড ফ্যাক্টরী কমপ্লেক্স উন্নতিসাধনে এই অর্থ খরচ করা যেতে পারে ।
এমএসই-সিডিপি'র এই নতুন নির্দেশিকা অতি ক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের ডেভলপমেন্ট কমিশনার কার্যালয়ের ওয়েবসাইটে পাওয়া যাবে ।
CG/SS/RAB
(Visitor Counter : 114
ভূ-বিজ্ঞানমন্ত্রক
ঘূর্ণিঝড় যশ ক্রমশই উত্তর-উত্তর-পশ্চিম দিকে অগ্রসর হচ্ছে, আগামী ১২ ঘণ্টায় এটি শক্তিশালী ঘূর্ণিঝড়ে পরিণত হবে এবং তার পরবর্তী ২৪ ঘণ্টায় অতি শক্তিশালী ঘূর্ণিঝড়ে পরিণত হবে
নতুন দিল্লি, ২৪ মে, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্য অনুযায়ী আজ সকালে পূর্ব মধ্য বঙ্গোপসাগরের ওপর নিন্মচাপটি ঘূর্ণিঝড় যশ-এর রূপ নিয়েছে। পূর্ব-মধ্য বঙ্গোপসাগরের ওপর অবস্থিত ঘূর্ণিঝড় যশ ক্রমশই উত্তর-উত্তর-পশ্চিম দিকে অগ্রসর হচ্ছে। সকাল সাড়ে ৮টার সময় পাওয়া তথ্য অনুযায়ী ঘূর্ণিঝড় যশ পোর্ট ব্লেয়ারের উত্তর-উত্তর পশ্চিমের ৬২০ কিলোমিটার, পারাদ্বীপের দক্ষিণ-দক্ষিণ পূর্বের ৫৩০ কিলোমিটার, বালাসোরের দক্ষিণ-দক্ষিণ পূর্বের ৬৩০ কিলোমিটার এবং দীঘার দক্ষিণ পূর্বের ৬২০ কিলোমিটার দূরে অবস্থান করছে।
এটি ক্রমশই উত্তর-উত্তর-পশ্চিম দিকে অগ্রসর হচ্ছে। আগামী ২৪ ঘণ্টায় এটি শক্তিশালী ঘূর্ণিঝড় রূপ নেবে। তার পরের ২৪ ঘণ্টায় অতি প্রবল শক্তিশালী ঘূর্ণিঝড়ে পরিণত হবে। তার পর এটি ক্রমশই উত্তর-উত্তর-পশ্চিম দিকে অগ্রসর হবে এবং আশা করা যাচ্ছে আগামী ২৬ মে বুধবার ভোরবেলায় ওড়িশা এবং পশ্চিমবঙ্গের কাছে উত্তর-পশ্চিম বঙ্গোপসাগরে অবস্থান করবে। ওই দিনই দুপুর বেলায় অতি প্রবল শক্তিশালী ঘূর্ণিঝড় উত্তর ওড়িশা - পশ্চিমবঙ্গের উপকূলের মধ্যে পারাদ্বীপ ও সাগরদ্বীপের ওপর দিয়ে বয়ে যায়ে।
এর জেরে পশ্চিমবঙ্গের বিভিন্ন জেলায় ভারী থেকে অতি ভারীর বৃষ্টির সম্ভাবনা রয়েছে। আগামীকাল মেদিনীপুর, দক্ষিণ ২৪ পরগণায় ভারী থেকে অতি ভারীর বৃষ্টি হতে পারে। এমনকি হাওড়া, হুগলী, উত্তর ২৪ পরগণায় ভারী বৃষ্টি হতে পারে। ঝাড়গ্রামেও অতি ভারী বৃষ্টির সম্ভাবনা রয়েছে। ২৬ মে পুরুলিয়া, বাঁকুড়া, বর্ধমান, হাওড়া, হুগলী, কলকাতা, বীরভূম এবং নদীয়া, মুর্শিদাবাদ, দার্জিলিং জেলাতেও ভারী থেকে অতি ভারীর সম্ভাবনা রয়েছে। মালদা, দার্জিলিং, দিনাজপুর, কালিম্পঙ, জলপাইগুড়িতেও বৃষ্টি হতে পারে।
আজ সন্ধ্যের পর থেকে বঙ্গোপসাগরের উপকূলবর্তী রাজ্যের জেলাগুলিতে প্রতি ঘণ্টায় ৯০ থেকে ১০০ কিলোমিটার বেগে ঝোড়ো হাওয়া বইতে পারে। আগামীকাল ঝড়ের গতিবেগ আরও বাড়বে। উত্তর ওড়িশা - পশ্চিমবঙ্গের মধ্যবর্তী পারাদ্বীপ ও সাগরদ্বীপে বুধবার ঘূর্ণিঝড় যশ প্রতি ঘণ্টায় ১৫৫-১৬৫ থেকে ১৮৫ কিলোমিটার বেগে আছড়ে পড়বে। এর জেরে গাঙ্গেয় পশ্চিমবঙ্গে আগামী বুধ ও বৃহস্পতিবার ঝোড়ো হাওয়া বইবে।
বঙ্গোপসাগরের পূর্ব মধ্য সংলগ্ন এবং পশ্চিম মধ্য ভাগে সমুদ্রে বড় বড় ঢেউ উঠবে। আজ থেকেই আগামী ২৬ মে পর্যন্ত অন্ধ্র, ওড়িশা, পশ্চিমবঙ্গের উপকূল অঞ্চলের সমুদ্র উত্তাল থাকবে। গভীর সমুদ্রে মৎস্যজীবীদের মাছ ধরতে যেতে নিষেধ করা হয়েছে। যারা পূর্ব-মধ্য এবং সংলগ্ন উত্তর পূর্ব বঙ্গোপসাগরের গভীর সমুদ্রে মাছ ধরতে গেছেন তাদের দ্রুত উপকূলে ফিরে আসতে বলা হয়েছে।
CG/SS/SKD
(Visitor Counter : 141
প্রধানমন্ত্রীরদপ্তর
প্রধানমন্ত্রী কোভিড টিকাকরণ অভিযানে ১৫০ কোটির মাইলফলক অতিক্রম করার জন্য দেশবাসীকে অভিনন্দন জানিয়েছেন
নতুন দিল্লি,৭ জানুয়ারি, ২০২২
প্রধানমন্ত্রী, শ্রী নরেন্দ্র মোদী কোভিড টিকাকরণ অভিযানে ১৫০ কোটির মাইলফলক অতিক্রম করার জন্য দেশবাসীকে অভিনন্দন জানিয়েছেন। তিনি আরও বলেছেন যে ভারত তাদের সকলের কাছে কৃতজ্ঞ, যারা আমাদের টিকাকরণ অভিযানকে সফল করার জন্য কাজ করছেন।
একের পর এক ট্যুইট বার্তায় প্রধানমন্ত্রী বলেছেন;
"টিকাকরণের ক্ষেত্র একটি অসাধারণ দিন! ১৫০ কোটির মাইলফলক অতিক্রম করার জন্য আমাদের দেশবাসীকে অভিনন্দন। আমাদের টিকাদান অভিযান অনেকের জীবন রক্ষা করেছে। একই সঙ্গে, আসুন আমরা সকলে কোভিড-১৯ সম্পর্কিত বিধি অনুসরণ করি।
ভারত তাদের সকলের প্রতি কৃতজ্ঞ, যারা আমাদের টিকাদান অভিযানকে সফল করার জন্য কাজ করছেন। আমরা আমাদের চিকৎসক, বিজ্ঞানী, উদ্ভাবক এবং স্বাস্থ্যসেবা কর্মীদের ধন্যবাদ জানাই যারা মানুষকে টিকা দিচ্ছেন। আমি যোগ্য সকল ব্যক্তিদের টিকা নেওয়ার জন্য অনুরোধ করছি। আসুন এক সঙ্গে , কোভিড-১৯ এর বিরুদ্ধে লড়াই করি।"
CG/SS
(
প্রধানমন্ত্রীরদপ্তর
পশ্চিমবঙ্গ, মধ্যপ্রদেশ ও মণিপুরের রাজ্যপালদের সঙ্গে প্রধানমন্ত্রীর সাক্ষাৎ
নয়াদিল্লি, ১৬ জুলাই, ২০২২
পশ্চিমবঙ্গের রাজ্যপাল শ্রী জগদীপ ধনকর, মধ্যপ্রদেশের রাজ্যপাল শ্রী মঙ্গুভাই প্যাটেল এবং মণিপুরের রাজ্যপাল শ্রী লা গনেশণ আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
PG/PM/SB
(
তথ্যওসম্প্রচারমন্ত্রক
৫১তম ভারত আন্তর্জাতিক চলচ্চিত্র উৎসব -এর মিডিয়া রেজিস্ট্রেশন শুরু
নয়াদিল্লি, ৩০ ডিসেম্বর, ২০২০
৫১তম ভারত আন্তর্জাতিক চলচ্চিত্র উৎসব  আগামী ১৬-২৪ জানুয়ারি গোয়ায় আয়োজিত হবে। এই চলচ্চিত্র উৎসবে আগ্রহী মিডিয়া প্রতিনিধিদের রেজিস্ট্রেশন প্রক্রিয়া শুরু হয়েছে। কোভিড-১৯ মহামারীর দরুণ এবারের চলচ্চিত্র উৎসব হাইব্রিড পদ্ধতিতে আয়োজন করা হচ্ছে। কোভিড-১৯ সংক্রান্ত প্রোটোকলগুলি মেনে চলার জন্য এবারের উৎসবে গণমাধ্যমগুলির প্রতিনিধিদের সংখ্যা সীমিত রাখা হচ্ছে। আগ্রহী গণমাধ্যম কর্মীরা উৎসবে সামিল হওয়ার জন্য নিম্নলিখিত লিঙ্কে ক্লিক করে নাম নথিভুক্ত করতে পারেন। লিঙ্কটি হল -
https://my.iffigoa.org/extranet/media/
নাম নথিভুক্তিকরণের ক্ষেত্রে সংশ্লিষ্ট সংবাদমাধ্যমের কর্মীকে ২০২০-র ১ জানুয়ারি পর্যন্ত ২১ বছর বয়সের বেশি হতে হবে এবং কমপক্ষে তিন বছর অগ্রণী আন্তর্জাতিক চলচ্চিত্র উৎসবগুলি কভার করার পেশাদারী অভিজ্ঞতা থাকতে হবে। পিআইবি-র প্রিন্সিপাল ডিরেক্টর জেনারেলের পক্ষ থেকে অনুমোদিত নীতি-নির্দেশিকা অনুসারে মিডিয়া অ্যাক্রিডিটেশন করা যাবে। আগামী ১০ জানুয়ারি মধ্যরাত্রি পর্যন্ত এই চলচ্চিত্র উৎসবে অংশগ্রহণের জন্য রেজিস্ট্রেশন চলবে।
ক্রেতা, খাদ্যএবংগণবন্টনমন্ত্রক
২০২০-২১ খরিফ বিপণন মরশুমে ন্যূনতম সহায়ক মূল্যের সুবিধা প্রদান
নয়াদিল্লী, ২২ নভেম্বর, ২০২০
চলতি ২০২০-২১ খরিফ বিপণন মরশুম থেকে সরকার বর্তমানে চালু ন্যূনতম সহায়ক মূল্য অনুযায়ী কৃষকদের কাছ থেকে ন্যূনতম সহায়ক মূল্যে খাদ্যশস্য সংগ্রহ অব্যাহত রেখেছে।
২০২০-২১ খরিফ মরশুমে পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখন্ড, তামিলনাড়ু, চন্ডীগড়, জম্মু ও কাশ্মীর, কেরালা ও গুজরাট, অন্ধ্রপ্রদেশ, ওড়িশা এবং মহারাষ্ট্র থেকে সুষ্ঠুভাবে ধান সংগ্রহ করা হচ্ছে। এই রাজ্য ও কেন্দ্রশাসিত অঞ্চলগুলি থেকে গত ২১ নভেম্বর পর্যন্ত ২ কোটি ৯৭ লক্ষ ৫১ হাজার মেট্রিক টন ধান সংগ্রহ করা হয়েছে, যা গত বছরের খরিফ মরশুমের সময় সংগৃহিত পরিমাণের তুলনায় ১৭.৭৩ শতাংশ বেশি। কেবল পাঞ্জাব থেকেই ২ কোটি ১৭ লক্ষ ৩০ হাজার মেট্রিক টনের বেশি ধান সংগ্রহ করা হয়েছে, যা মোট সংগ্রহের প্রায় ৬৭.৮০ শতাংশ।
ইতিমধ্যেই ন্যূনতম সহায়ক মূল্যে খরিফ বিপণন মরশুম থেকে খাদ্যশস্য সংগ্রহের ফলে প্রায় ২৬ কোটি ১৫ লক্ষ কৃষক লাভবান হয়েছেন। এমনকি ন্যূনতম সহায়ক মূল্য অনুযায়ী তাদের খাদ্যশস্য সংগ্রহ বাবদ ৫৬ হাজার ১৬৮ কোটি ৯৫ লক্ষ টাকা মেটানো হয়েছে।
এছাড়াও বিভিন্ন রাজ্য থেকে পাওয়া প্রস্তাবের ওপর ভিত্তি করে চলতি খরিফ বিপণন মরশুম থেকে ৪৫ লক্ষ ১০ হাজার মেট্রিক টন ডালশস্য ও তৈলবীজ সংগ্রহে অনুমতি দেওয়া হয়েছে। এই ডালশস্য ও তৈলবীজ তামিলনাডু, কর্ণাটক, মহারাষ্ট্র, তেলেঙ্গানা, গুজরাট, হরিয়ানা, উত্তরপ্রদেশ, ওড়িশা, রাজস্থান ও অন্ধ্রপ্রদেশ থেকে মূল্য সহায়তা কর্মসূচির আওতায় সংগ্রহ করা হবে। খাদ্যশস্য সংগ্রহের পাশাপাশি অন্ধ্রপ্রদেশ, কর্ণাটক, তামিলনাডু ও কেরালা থেকে ১ লক্ষ ২৩ হাজার মেট্রিক টন কোপরা বা নারকেল ছিবড়ে সংগ্রহের অনুমতি দেওয়া হয়েছে। অন্যান্য রাজ্য থেকেও প্রস্তাব এলে খাদ্যশস্য, তৈলবীজ ও কোপরা মূল্য সহায়তা কর্মসূচির আওতায় সংগ্রহ করা হবে বলে জানানো হয়েছে।
সরকার নোডাল এজেন্সিগুলির মাধ্যমে ২১শে নভেম্বর পর্যন্ত ৩৬২ কোটি ৪৩ লক্ষ টাকার ন্যূনতম সহায়ক মূল্য বাবদ ৬৮ হাজার ৪৫ মেট্রিক টনের বেশি মুগ, উরাদ, চীনাবাদাম ও সয়াবিন সংগ্রহ করেছে। গত বছরের তুলনায় ডালশস্য ও তৈলবীজ সংগ্রহের পরিমাণ এবার ১.৮২ শতাংশ বেশি। একইভাবে কর্ণাটক ও তামিলনাড়ু থেকে গতকাল পর্যন্ত ৫২ কোটি ৪০ লক্ষ টাকার ন্যূনতম সহায়ক মূল্য বাবদ ৫ হাজার ৮৯ মেট্রিক টন কোপরা সংগ্রহ করা হয়েছে। এরফলে এই দুই রাজ্যের প্রায় ৪ হাজার কৃষক লাভবান হয়েছেন। অন্যান্য রাজ্য থেকেও সংশ্লিষ্ট সরকারি এজেন্সিগুলি খরিফ মরশুমে ডাল ও তৈলবীজ সংগ্রহের জন্য প্রস্তুত রয়েছে। বাজারে এলে এই ডালশস্য ও তৈলবীজ সংগ্রহ করা হবে।
ন্যূনতম সহায়ক মূল্য কর্মসূচির আওতায় পাঞ্জাব, হরিয়ানা, রাজস্থান, মধ্যপ্রদেশ, মহারাষ্ট্র, গুজরাট প্রভৃতি রাজ্য থেকে তুলোবীজ বা কাপাস সংগ্রহ মসৃণ গতিতে এগিয়ে চলেছে। গতকাল পর্যন্ত এই রাজ্যগুলি থেকে ৬ হাজার ৪৪০ কোটি ২৮ লক্ষ টাকার বিনিময়ে ২ কোটি ১০ লক্ষের বেশি বেল সংগ্রহ করা হয়েছে, যারফলে ৪ লক্ষ ১৯ হাজারের বেশি কৃষক লাভবান হয়েছেন।
প্রধানমন্ত্রীরদপ্তর
বেঙ্গালুরু কেএসআর রেল স্টেশনে বন্দে ভারত এক্সপ্রেস এবং ভারত গৌরব কাশী দর্শন ট্রেনের যাত্রার সূচনা করলেন প্রধানমন্ত্রী
নয়াদিল্লি, ১১ নভেম্বর ২০২২
বেঙ্গালুরুতে আজ কেএসআর রেল স্টেশনে বন্দে ভারত এক্সপ্রেস এবং ভারত গৌরব কাশী দর্শন ট্রেনের যাত্রার সূচনা করেন প্রধানমন্ত্রী শ্রী নরেন্দ্র মোদী।
ক্রান্তিবীর সাঙ্গোলি রায়ানা  রেল স্টেশনের ৭ নম্বর প্ল্যাটফর্মে ট্রেনের যাত্রা সূচনা উপলক্ষে প্রধানমন্ত্রী এসে পৌঁছন এবং চেন্নাই-মাইসুরু বন্দে ভারত এক্সপ্রেসের যাত্রা শুরুর সবুজ সঙ্কেত দেন। দক্ষিণ ভারতে প্রথম এবং দেশের মধ্যে এটি পঞ্চম বন্দে ভারত এক্সপ্রেস ট্রেন। চেন্নাইয়ের শিল্প তালুক, বেঙ্গালুরুর প্রযুক্তি ও স্টার্ট-আপ তালুক এবং বিখ্যাত পর্যটন শহর মাইসুরুর মধ্যে এই ট্রেন যোগাযোগ ব্যবস্থার প্রসার ঘটাবে।
প্রধানমন্ত্রী এক ট্যুইট বার্তায় বলেছেন –
“চেন্নাই-মাইসুরু বন্দে ভারত এক্সপ্রেস যোগাযোগ ও বাণিজ্যিক কাজকর্মের প্রসার ঘটাবে। এর পাশাপাশি, এটি জীবনযাত্রাকে স্বাচ্ছন্দ্যময় করে তুলবে। বেঙ্গালুরুতে এই ট্রেনের যাত্রার সূচনা করতে পেরে আমি খুশি।”
এরপর প্রধানমন্ত্রী ‘ভারত গৌরব কাশী দর্শন’ ট্রেন যাত্রার সবুজ সঙ্কেত দিতে ৮ নম্বর প্ল্যাটফর্মে এসে পৌঁছন। ‘ভারত গৌরব’ প্রকল্পের অধীন কর্ণাটকে এই ট্রেন প্রথম চালু হচ্ছে। কর্ণাটক থেকে কাশীতে তীর্থযাত্রীদের যাতায়াতের সুবিধার জন্য রেল মন্ত্রক এবং কর্ণাটক সরকার যৌথভাবে এক্ষেত্রে কাজ করে। কাশী, অযোধ্যা এবং প্রয়াগরাজ সফরের সময় তীর্থযাত্রীরা যাতে স্বচ্ছন্দে থাকতে পারেন তা নিশ্চিত করা এবং তাঁদের ভ্রমণের প্রয়োজনীয় নির্দেশিকা প্রদান করা হবে।
প্রধানমন্ত্রী ট্যুইটে বলেছেন –
“ভারত গৌরব কাশী যাত্রা ট্রেন প্রথম পাওয়ায় আমি কর্ণাটককে সাধুবাদ জানাচ্ছি। এই ট্রেন কাশী এবং কর্ণাটকের মধ্যে নৈকট্য তৈরি করবে। তীর্থযাত্রী এবং পর্যটকরা অনায়াসেই কাশী, অযোধ্যা এবং প্রয়াগরাজ সফর করতে পারবেন।”
উদ্বোধনকালে প্রধানমন্ত্রীর সঙ্গে ছিলেন কর্ণাটকের মুখ্যমন্ত্রী শ্রী বাসবরাজ বোম্মাই, কর্ণাটকের রাজ্যপাল শ্রী থাওয়ার চাঁদ গেহলট এবং কেন্দ্রীয় মন্ত্রী শ্রী অশ্বিনী বৈষ্ণব এবং শ্রী প্রহ্লাদ যোশী।
প্রসঙ্গত উল্লেখ্য, দ্বিতীয় দফার বন্দে ভারত এক্সপ্রেস অনেক বেশি উন্নত এবং এতে বিমান যাত্রার স্বাচ্ছন্দ পাওয়া যাবে। দেশীয় প্রযুক্তিতে তৈরি এই ট্রেনগুলিতে সংঘর্ষ নিরোধক ‘কবচ’ ব্যবস্থা এবং অন্যান্য নিরাপত্তার সুবিধা রয়েছে। কেবলমাত্র ৫২ সেকেন্ডের মধ্যেই প্রতি ঘন্টায় ০-১০০ কিলোমিটার গতি স্পর্শ করতে পারে এবং প্রতি ঘন্টায় সর্বোচ্চ ১৮০ কিলোমিটার বেগে এটি চলতে পারে। এই ট্রেনগুলি পরিবেশ-বান্ধব, এতে ৩২ ইঞ্চি স্ক্রিন রয়েছে, সব শ্রেণীর যাত্রীদের জন্য আরামদায়ক আসন রয়েছে যা ১৮০ ডিগ্রি পর্যন্ত ঘুরতে পারে।
২০২১-এর নভেম্বর মাসে থিম-ভিত্তিক ‘ভারত গৌরব’ ট্রেনের সূচনা হয়। ভারতের সমৃদ্ধ সাংস্কৃতিক ঐতিহ্য তুলে ধরতে এবং ঐতিহাসিক জায়গাগুলিতে দেশী-বিদেশি পর্যটকদের জন্য এই ট্রেনে করে সফর করানো হবে। এতে পর্যটন প্রসার লাভ করবে।
PG/AB/DM
(